Διεθνές Αεροδρόμιο Σαραγόσας

Ιστορία

Τον Δεκέμβριο του 2007 το αεροδρόμιο έφτασε για πρώτη φορά τους 500.000 επιβάτες 
Με την ευκαιρία της έκθεσης Expo Zaragoza 2008 έγινε μια ολική ανακαίνιση και τη δημιουργία αρκετών θέσεων στάθμευσης. Το κτίριο, σχεδιασμένο από το αρχιτεκτονικό γραφείο Vidal y Asociados  άνοιξε για το κοινό το Μάρτιο του 2008. Ο παλιός τερματικός σταθμός είναι κλειστός. Είναι ένα κτίριο διατηρητέο και χρησιμοποιείται για την AENA.
Στις αρχές Νοεμβρίου 2009 πραγματοποίησε την εγκατάσταση ενός σύστημα τυφλής προσγείωσης (ILS ακρωνύμιο στα  αγγλικά) που πρόσφερε στο αεροδρόμιο να εξυπηρετεί τα αεροπλάνα, ακόμη και σε συνθήκες ακραίων καιρικών φαινομένων ή ομίχλης.
Το αεροδρόμιο της Σαραγόσας βρίσκεται γεωγραφικά μεταξύ της  Μαδρίτης και της Μπαρτσελόνα, και από το 2009 είναι τρίτο στην Ισπανία σχετικά με τον όγκο των εμπορευμάτων που μεταφέρονται. Μεταξύ 2005 και 2011, αυτό το είδος της κίνησης αυξήθηκε κατά 962% 
Το 2011 ξεπέρασε τους 750.000 επιβάτες, σημειώνοντας ρεκόρ, καθώς στα επόμενα χρόνια το ποσοστό αυτό μειώθηκε.
Τον Ιούνιο του 2016 στο αεροδρόμιο της Σαραγόσας τέθηκε σε λειτουργία το νέο σύστημα προσγείωσης ILS (Instrument Landing System) κατηγορίας II / III, το οποίο επιτρέπει τη λειτουργία σε συνθήκες χαμηλής ορατότητας έως και μηδενικής.

Τερματικός σταθμός εμπορευμάτων

Ο αερολιμένας διαθέτει διάφορες εταιρίες: ACL Ground Services, Groundforce Cargo και TNT.

Αεροπορική-στρατιωτική βάση

Το διεθνές αεροδρόμιο της Σαραγόσα περιλαμβάνει επίσης τη στρατιωτική αεροπορική βάση που ονομάζεται Valenzuela. Η βάση, μία από τις μεγαλύτερες του ΝΑΤΟι, έχει έκταση 23 km² και περίμετρο 36 km και απασχολεί περίπου 2.300 άτομα.
Εξυπηρετεί την αεροπορική βάση των ΗΠΑ εδώ και δεκαετίες. Χρησιμοποιήθηκε από την Πολεμική Αεροπορία των Ηνωμένων Πολιτειών (USAF) από το 1958 έως το 1994. Ήταν μια από τις 3 αεροπορικές βάσεις του USAF στην Ισπανία κατά τη διάρκεια του Ψυχρού Πολέμου, μαζί με τις Torrejón και Morón, της Μαδρίτης του 1953, σύμφωνα με τη συμφωνία που υπογράφηκε μεταξύ Ισπανίας και Ηνωμένων Πολιτειών κατά τη διάρκεια της δικτατορίας του στρατηγού Φράνκο.
Οι Ηνωμένες Πολιτείες διατηρούν ακόμα ορισμένα κτίρια που χρησιμοποιήθηκαν ως κατοικία κατά την εκτόξευση των διαστημικών πυραύλων, δεδομένου ότι το αεροδρόμιο ήταν μια βάση σε περίπτωση που έπρεπε να γίνει προσγείωση έκτακτης ανάγκης.

Ανακαίνιση του αεροδρομίου

Η ανακαίνιση του αεροδρομίου πραγματοποιήθηκε με σκοπό να υποδεχτεί την αναμενόμενη αύξηση των επιβατών στη Διεθνή Έκθεση της Σαραγόσα το 2008. Τα έργα ξεκίνησαν τη δεύτερη εβδομάδα του Μαΐου του 2006 και διήρκεσαν μέχρι το Μάρτιο του 2008 (αν και το αρχικό χρονοδιάγραμμα ήταν για τις 20 Ιανουαρίου 2008).

Tερματικός σταθμός

Ο νέος τερματικός σταθμός απέκτησε τριπλάσιο χώρο για τους ταξιδιώτες. Συγκεκριμένα, ο παλιός τερματικός σταθμός είχε 4.300 τετραγωνικά μέτρα κι ο νέος σταθμός έχει 16.250 τ.μ., κατανεμημένα σε δύο ορόφους κι ένα υπόγειο 7.000 τμ, όπου υπάρχουν οι αποθηκευτικοί χώροι. Τα έργα του τερματικού σταθμού κόστισαν 22.7 εκατομμύρια ευρώ.
Με έξι πύλες επιβίβασης και 12 σταθμούς check-in, το κτίριο μπορεί να λάβει έως και ένα εκατομμύριο επιβάτες ετησίως. Για να επιτύχει αυτό το ποσοστό, σχεδόν τρεις φορές μεγαλύτερο αριθμό επιβατών από τους 381.849 που δέχτηκε το 2005, ο αερολιμένας επικεντρώθηκε στις εταιρίες χαμηλού κόστους.

Με λεωφορείο από/προς το κέντρο της πόλης

Η γραμμή 501 του δημόσιου οργανισμού λεωφορείων της Σαραγόσας, συνδέει το αεροδρόμιο με το κέντρο της Σαραγόσα με διάρκεια 45 λεπτά (Paseo María Agustín, 7), δίπλα στην Puerta del Carmen. Επίσης, η γραμμή αυτή σταματά στο σταθμό Zaragoza-Delicias, τον κεντρικό σταθμό τραίνων και λεωφορείων σταθμό της πόλης, ο οποίος διαθέτει υπηρεσίες υψηλής ταχύτητας, υπεραστικών μετακινήσεων. Η συχνότητα μετάβασης είναι 30 λεπτά από Δευτέρα έως Σάββατο και 1 ώρα τις Κυριακές και τις αργίες. Η τιμή του εισιτηρίου είναι € 1.85.
Μπορείτε να δείτε όλες τις στάσεις και το αναλυτικό πρόγραμμα του λεωφορείου εδώ: http://www.consorciozaragoza.es

Με λεωφορείο από/προς άλλες πόλεις

Το αεροδρόμιο συνδέεται επίσης με τις πόλεις : Σαν Σεμπάστιαν, Παμπλόνα και Τουδέλα.
Τιμές: € 17,15 από την Παμπλόνα, € 8.55 από την Τουδέλα.
Πρόγραμμα: Κάθε μέρα της εβδομάδας λειτουργεί μια διαδρομή που συνδέεται με την Tudela. Κάθε Πέμπτη, Σάββατο και Κυριακή με την Παμπλόνα και τις Κυριακές με το Σαν Σεμπαστιάν.
Μπορείτε να δείτε περισσότερες πληροφορίες και να κάνετε κράτηση εισιτηρίων εδώ: https://www.alsa.es ή εδώ:

Με τρένο

Παρόλο που προς το παρόν δεν υπάρχει σιδηροδρομική σύνδεση με το αεροδρόμιο, στο μέλλον υπάρχει η δυνατότητα δημιουργίας γραμμής με σταθμό το αεροδρόμιο, καθώς υπάρχουν σιδηροδρομικές γραμμές στην ευρύτερη περιοχή.

Με αυτοκίνητο

Η εθνική οδός N-125 συνδέει το αεροδρόμιο με την πόλη της Σαραγόσας, την Autovía del Nordeste (A-2) και την παράκαμψη Z-40 (Cuarto Cinturón de Zaragoza).
Το αεροδρόμιο διαθέτει δύο θέσεις στάθμευσης: το πάρκινγκ P1, το οποίο βρίσκεται δίπλα στο τερματικό σταθμό επιβατών με 817 θέσεις, και το P2, που βρίσκεται δίπλα στα τερματικό σταθμό για τα μεπορεύματα με 229 θέσεις.
Επιπλέον, διαθέτει υπηρεσίες ενοικίασης αυτοκινήτων από τις εταιρείες Hertz και Rent a Car.

Με ταξί

Τα ταξί που μπορούν να χρησιμοποιηθούν βρίσκονται δίπλα στην αίθουσα αφίξεων του τερματικού σταθμού των επιβατών. Η τιμή της διαδρομής μέχρι το κέντρο της πόλης είναι € 25.